als_Latn dik_Latn sag_Latn
Ditët e fundit të merkatos ka qenë në qendër të kritikave për shkak se nuk afroi një sulmues në ekip, megjithatë Partizani i Duros dje ka treguar një formë mjaft të mirë edhe pse luante ndaj një ekipi si Apolonia. Në prononcimin e dhënë për mediat, pas ndeshjes trajneri i Partizanit është shprehur: “Ndoshta e arritëm këtë fitore më lehtë nga sa e kishim parashikuar. Për këtë meritë ka skuadra, që e vlerësoi shumë seriozisht këtë 90-minutësh, duke e respektuar kundërshtarin, që e them me bindje se ka kualitete në përbërje. Mund të them se luajtëm shumë mirë dhe ishim kompaktë në minutat e para, kështu që arritëm të shënonim shumë shpejt dy gola, që na dhanë mundësinë ta administronim si duhet ndeshjen në vazhdim. Dy golat na dhanë qetësinë e duhur në lojën tonë. Dua të ritheksoj se skuadra ishte kompakte në lojë gjatë gjithë kohës, tregoi gjendje të mirë dhe e meritoi fitoren”, u shpreh trajneri, i cili ka arritur të ndërtojë një skuadër e cila ka fituar pothuajse me të gjithë rivalët në garën për titulli.
Objektivi – Shkëputja e Kukësit në krye të tabelës së renditjes dhe barazimi që të kuqtë akne marrë një javë më parë në Laç, duket se i kanë zbehur disi shpresat e Partizanit për të fituar titullin kampion. Por, për Duron situata nuk është pesimiste dhe ky i fundit flet me superlativa për lojtarët e tij. “Partizani ka mjaft lojtarë cilësorë dhe konkurrencë në të gjitha repartet, që do të thotë se i ka të gjitha mundësitë t’i shkojë deri në fund të rrugës së nisur. Kjo fitore ishte një detyrim për ne. Apolonia luajti e karikuar, pasi gjatë merkatos së dimrit ka arritur të marrë shumë lojtarë, ku dua të veçoj Dimon, Ribajn dhe Idrizajn, por Partizani e meritoi në fushë gjithçka me paraqitjen që bëri. Wshtë një fitore shumë e rëndësishme për vetë situatën që kaluam në javën e kaluar”, ka mbyllur Duro në deklaratën e tij. Tashmë trajneri duhet të mendojë mirë për ndeshjet që ka në vazhdim të cilat nuk janë aspak të lehta.
als_Latn als_Latn